Sitwell

Sitwell AS er en møbelprodusent i Stordal kommune i Møre og Romsdal som har spesialisert seg på møbler til «godt voksne» i private husholdninger.

Historie
Selskapet ble etablert som et markedsføringsselskap i 2003 av møbelprodusentene Contract Møbler (senere VAD) i Stordal og Liabygda Møbelindustri i Stranda kommune, disse to firmaene stod for produksjonen av Sitwell-møblene. Liabygda Møbelindustri startet møbelproduksjon i Liabygda i 1991,NRK.no Satser på eldrebølgen i 2005 ble produksjonen flyttet fra Liabygda til Pedrobygget i Stordal, hvor tidligere Pedro Møbler hadde sin produksjon.Storfjordnytt Optimisme i møbelindustrien Contract Møbler hadde da trukket seg ut av Sitwell-samarbeidet, og Liabygda Møbelindustri og Sitwell var fusjonert til ett selskap, Sitwell AS.Storfjordnytt Slutt på møbel i Liabygda 

Navnet Sitwell kommer fra en møbelkolleksjon for «godt voksne» produsert av firmaet Tynes Møbler.Sunnmørsposten Spenning rundt arbeidsplassene Tynes Møbler ble i 2001 oppkjøpt av selskapet Hjellegjerde Møbler, og Sitwell-kolleksjonen fulgte med kjøpet. I 2002 valgte Hjellegjerde å legge ned produksjonen av Tynes Møbler.NRK.no Hjellegjerde legger ned Tynes Møbler Contract Møbler inngikk samme år en salgsavtale med Hjellegjerdee24.no Hjellegjerde fjerner 75 ansatte, og senere overtok de også produksjonen av Sitwell-møblene.

Merkenavnet
Merkenavnet Liabygda ble faset ut i 2004, Sitwell ble da merkenavn for møbler til privathusholdning, mens Contract fortsatt ble merkenavnet for møbler i kontraktsmarkedet.Storfjordnytt Full fart i den lokale møbelindustrien Liabygda Møbelindustri fikk beholde Sitwellnavnet etter at Contract Møbler trakk seg ut av samarbeidet, og dette ble også navnet på det fusjonerte selskapet.

Økonomi
Liabygda Møbelindustri leverte primært møbler til det norske markedet, men etter Sitwellsamarbeidet med Contract Møbler fikk de innpass i hele Skandinavia. I 2004 fordelte salget seg 40% i Norge, 40% i Danmark og 20% i Sverige.

Firmaet hadde i 2007 16,4 millioner kroner i driftsinntekter.proff.no: Sitwell AS

 Referanser 

 Eksterne lenker 
 Sitwell AS 

Kategori:Norske møbelprodusenter
Kategori:Selskaper etablert i 2003
Kategori:Næringsliv i Møre og Romsdal